Case ID: 1207437
Sentence 71: Halbuki, iddiaçının cavabdehə qarşı yönəlmiş iddia tələbi öz xarakterinə görə yazılı sübutlar hesab edilən sənədlər əsasında sübut edilməli olduğuna görə, iddiaçı elektron kabinet vasitəsi ilə iddia ərizəsinə əlavə etmiş olduğu sənədlərin yazılı sübut kimi qəbul edilməsi üçün Azərbaycan Respublikası MülkiProsessual Məcəlləsinin tələblərinə uyğun olaraq həmin sənədlərin həqiqiliyinin müəyyən edilməsindən ötrü üzərinə düşən vəzifələri (sübutetmə vəzifəsini) yerinə yetirməli idi. Azərbaycan Respublikası Mülki-Prosessual Məcəlləsinin 76-cı maddəsinin tələbləri ilə müəyyən olunur ki, tərəflərin tələb və etirazlarını əsaslandıran halların və işi düzgün həll etmək üçün əhəmiyyəti olan başqa halların mövcud olduğunu və ya olmadığını məhkəmə müəyyən edərkən bu Məcəllədə və başqa qanunlarda müəyyən olunmuş qaydada əldə etdiyi məlumatlar sübutlar hesab olunur və həmin sübut növlərindən biri də qanuni yolla əldə edilmiş yazılı sübutlardır.